OpenLLM-France/wikimedia huggingface dataset:
# Cristina Montserrat Hendrickse

Cristina Montserrat Hendrickse (Argentina, 1964) argentinar transgenero aktibista eta feminista da, abokatua eta bigarren hezkuntzako irakaslea. Argentinan epaile izateko hautagai izan zen lehen emakume trans bihurtu zen.

## Biografia

Nerabezaroan bigarren hezkuntza egin zuen San Martin Lizeo Militar Orokorrean (1977-1981).
   Lizeoa 'gizon'-formazioko leku bat zen, eta ni sartu nintzen gertatzen zitzaidana 'sendatzeko'.

## Ibilbidea

1982an Ontzigintza Eskola Militarrean sartu zen, eta erreserbako teniente izan zen. Ondoren, Zuzenbidea ikasi zuen Buenos Airesko Unibertsitatean, eta 1993an amaitu. 1984an lehen emaztearekin ezkondu zen, eta zazpi urte geroago lehen umea izan zuten. Emaztearengandik banandu zenean, Patagoniara joan zen bizitzera, eta hantxe ezagutu zuen bigarren emaztea 2005ean. 2009an Mellao Morales maputxeen elkartea, Campana Mahuidan kobre-meatze bat jartzearen aurka zegoen elkartea, legez ordezkatu zuen.
2011tik aurrera, Cristina Montserrat Hendrickse trantsizioari ekin zion, Buenos Aireseko Villa Urquizan bizi da emaztearekin eta hru seme-alabekin bigarren hezkuntzako irakasle eta abokatu lanean. Lehenago Zapalan bizi izan ziren, Neuquengo probintzian. 2017an jaiotza-partida berria eta NAN eskuratu zituen. 2019an Neuquengo probintziako familia epaile izateko hautagai izan zen. Horretarako, Argentinako Defentsa Ministerioaren eta Argentinako armadaren erregistro-datu guztiak aldatu behar izan ziren, baita Liceo militarrarenak ere. Hala, epaile izateko hautagai izan zen lehen emakume trans bihurtu zen.
Travesti-trans taldeko kide da. Talde horrek sektore publikoan lan kupoaren alde borroka egin zuen. Iuris Trans Argentina taldekoa ere bada, trans pertsonei justiziarako bidea errazten saiatzen den taldekoa.

## Erreferentziak

* ↑ Sánchez Mariño, Joaquín. (2019-7-7). «La fabulosa historia de Cristina Hendrickse: la mujer trans que asumió su identidad a los 47 años y salvó su matrimonio» infobae.
* 1 2 «Cristina Montserrat Hendrickse:"estereotipos y prejuicios con los derechos a la identidad de género"» RadioCut.
* 1 2 3 Berti, Laura Loncopan. (2018-01-25). «Salir del clóset para salir a flote en la vida» Diario Río Negro.
* 1 2 ««El rechazo a las personas trans tiene un fundamento religioso que luego fue patologizado por la medicina»» ANRed.
* ↑ «Cambiemos: Cristina Montserrat Hendrickse, abogada trans» lavaca 2017-12-26.
* ↑ de 2019, PorJoaquín Sánchez Mariño7 de Julio. «La fabulosa historia de Cristina Hendrickse: la mujer trans que asumió su identidad a los 47 años y salvó su matrimonio» infobae.
* ↑ Welle (www.dw.com), Deutsche. «Argentina establece un cupo laboral para travestis y trans en el sector público | DW | 04.09.2020» DW.COM.
* ↑ «Cupo trans: un viaje desde el oscurantismo hacia la luz, por Cristina Montserrat Hendrickse» lavaca 2021-07-02.
* ↑ «Iuris Trans: Facilitar el acceso a la justicia a las personas trans» Radio Nacional 2020-11-11.
* ↑ «En el día del orgullo LGBT, una jueza nos retrotrae al estado policíaco mas letal» Todo Noticias 2019-06-28.

## Kanpo estekak

* Datuak: Q107208197
# Deconstructing Harry

Deconstructing Harry (euskaraz: “Harryren dekonstrukzioa”) 1997ko filma da, Woody Allen estatubatuar zinemagileak zuzendu zuena.

## Sinopsia

Oharra: Atal honek istorio osoa edo amaiera argitzen du.
Harry Block idazle arrakastatsuak maiz bere famili eta amodio-istorioak bere liburuetan jaso izan ditu. Ondorioz, bere lagun gehienek, senitartekoek eta emazte ohiek gorroto dute, euren buruak idazlearen pertsonaietan islaturik eta desitxuraturik ikusi dituztelako. Horregatik zaila gertatuko zaio omenaldi bat eskaini nahi dion bere unibertsitate zaharrera berarekin joateko prest dagoen norbait aurkitzea.

## Aktoreak

| Aktore | Pertsonaia |
| Woody Allen | Harry Block |
| Richard Benjamin | Ken |
| Kirstie Alley | Joan |
| Billy Crystal | Larry |
| Judy Davis | Lucy |
| Bob Balaban | Richard |
| Elisabeth Shue | Fay Sexton |
| Tobey Maguire | Harvey Stern |
| Jennifer Garner | Emakumea |
| Paul Giamatti | Prof. Abbott |
| Stanley Tucci | Paul Epstein |
| Julia Louis-Dreyfus | Leslie |
| Mariel Hemingway | Beth Kramer |
| Robin Williams | Mel |
| Hazelle Goodman | Cookie |
| Eric Bogosian | Burt |
| Demi Moore | Helen |
| Caroline Aaron | Doris Block |
| Eric Lloyd | Hilliard Block |
| Amy Irving | Jane |
| Viola Harris | Elsie |
| Shifra Lerer | Dolly |

## Erreferentziak

* ↑ www.sansebastianfestival.com

## Kanpo estekak

* Datuak: Q551762
# Decogarden

Decogarden dekorazioari eta lorezaintzari eskainitako telebista saioa izan zen. Hasieran Susana Gilek eta geroago Antxine Olano eta Yolanda Alzolak aurkeztu zuten; lorezaintza eta maskotak, berriz, Iñigo Segurolak eta Jacinto Legardak gidatzen dituzte, hurrenez hurren.

## Historia

2001eko azaroaren 17an, La 2k Decogarden estreinatu zuen, dekorazioari eta lorezaintzari eskainitako gunea. Susana Gilek eta Iñigo Segurolak gidatzen zuten, eta barrualdeko dekorazioaren formula guztiak eskaintzen hasi ziren, hala nola pintura teknikak, argien joko eta instalazioak, eskulanak, landareen laborantza eta zaintza, hainbat espazio sortzeko...
2003ko martxoan, Antxine Olanok Susana Gil ordezkatu zuen saioaren aurkezle gisa, eta 2005eko urtarrilaren 15etik aurrera Telecincon emititu zen. Alabaina, 2006ko martxoan, Yolanda Alzola jarri zen Decogardeneko buru.
Telecincon egon ondoren, 2010eko urriaren 2an Antena 3n emititzen hasi zen astero larunbatetan. Hala ere, kate horretan lortutako audientzia datu baxuak zirela eta, 2011ko irailaren 17tik larunbatetan Novan emititu zen.
2020ko urrian, Atresmediak COVID-19 pandemiaren eta haren ondorio ekonomikoen ondorioz saioa bertan behera geratuko zela iragarri zuen.

## Erreferentziak

* ↑ Telecinco estrena "Bricomanía" y "Decogarden" y estira las recetas de Arguiñano
* ↑ Yolanda Alzola presentará la nueva etapa de 'Decogarden'
* ↑ Yolanda Alzola regresa a Antena 3 con 'Decogarden'
* ↑ 'Bricomanía' y 'Decogarden' saltan con acierto a Nova
* ↑ (Gaztelaniaz) «'Bricomanía' y 'Decogarden' dejan de emitirse en Nova por la covid» El Heraldo de Aragón 2020/10/27.

## Kanpo estekak

* Datuak: Q16491825
# Decollatura

Decollatura Italiako udalerri bat da. Catanzaroko probintzian kokatuta dago, Calabria eskualdean. 2.855 biztanle ditu, 50,83 kilometro koadroko azaleran banatuta.

## Mugakideak

Decollaturak honako udalerri hauekin egiten du muga:
Conflenti Gimigliano Motta Santa Lucia Platania San Pietro Apostolo Serrastretta Soveria Mannelli Pedivigliano

## Kanpo estekak

* Datuak: Q53518
* Multimedia: Decollatura / Q53518
# Den Dreef Stadion

Den Dreef Stadion King, Power at Den Dreef Stadion ere deitua babesletza arrazoiengatik, Belgikako Lovaina hiriko Heverlee auzoan dagoen futbol-estadio bat da. Jupiler Pro League-ko Oud-Heverlee Leuven futbol-taldearen egoitza da eta Belgikako Emakumeen Futbol Selekzioaren eta Belgikako 20 urtez azpiko Futbol Selekzioaren etxeko partidak ere antolatzen ditu, gaur egun estadioak 10.200 ikusleren edukiera du.
1960az geroztik zegoen jatorrizko esparrua bizikletentzako pista gisa erabili zen denbora luzez; 2002an estadioa erabat berreraiki zuten, hutsetik eraikitako hiru harmaila estalirekin, eta futbola egiteko estadio esklusiboa bihurtu zen. Harmaila nagusi handienak bi maila ditu, eta gainerako harmailak hasieran maila bakarrekoak ziren.
2017ko maiatzean, King Power Thailandiako zergarik gabeko denden enpresa klubaren jabe berria bihurtu zen. Urte horretako abuztuaren hasieran jakin zen klubaren jabe berriak bere izena ere eman ziola estadioari hurrengo hiru urteetan, instalazioak King Power at Den Dreef Stadion izena hartu zuen. Enpresa taldeak Leicester City ingeles klubaren jabea ere bada, bere estadioa King Power Stadium deitzen duena.
2020ko azaroan, Belgikako selekzioak hiru partida jokatu zituen Den Dreef-en, lehenik Suitzaren aurkako lagunarteko partida eta gero UEFA Nations Leaguerako baliozko bi partida, Ingalaterraren aurka (2-0 irabazi) eta Danimarkaren aurka (4-2 irabazi). Baudouin erregea estadioa ohi bezala ez erabiltzeko arrazoia, COVID-19 pandemiaren ondorioz, partida horiek ikuslerik gabe jokatzeko eskakizuna izan zen.

## Erreferentziak

* ↑ «Den Dreef Stadion» soccerway.com.

## Kanpo estekak

* Datuak: Q301760
# Den skyldige

Den skyldige (euskaraz: «Erruduna») 2018ko Gustav Möller daniar zinema zuzendariaren thriller filma da, eta zuzendari horren opera prima da.
2018ko Sundanceko Zinemaldian estreinatu zen.
Filma oso berezia da, oso-osorik larrialdi-deien zentro baten mugen barruan garatzen den drama bat delako. Jakob Cedergren da Asger Holmen rol nagusian. Kopenhageko polizia-ofizial bat da Holm, larrituta dagoena. Polizia moduan aritzen zela gazte bat hiltzeagatik entzunaldi judizial bat du zain. Bere ohiko lan-zerbitzutik baztertuta, 112 larrialdi-dei zerbitzura bidali dute. Filmaren tentsioa eta drama, ia-ia osorik, Asger Holmek telefono bidez egiten dituen elkarrizketen bidez transmititzen dira, maisuki.

## Argumentua

Oharra: Atal honek istorio osoa edo amaiera argitzen du.
Denboraldi baterako bere polizia kargutik aldendu duten ofiziala da Asger Holm protagonista. Aldi baterako 112ko emergentzia-zerbitzu baten operadore izendatu dute, eta oraindik bere zeregin berrira egokitzen ari dela, emakume beldurtu baten deia jasoko du, baina deia eten egiten da bat-batean. Hasieran zalantza eta kezka nagusituko badira ere, berehala ohartuko da telefonoz bestaldekoa bahiturik dagoen emakume bat dela, eta haren bilaketari ekingo dio buru-belarri. Zentralitako mahaia ez den bestelako baliabiderik gabe, eta denbora aurka duela, emakumea aurkitu beharko du, bere lankideekin batera. Delitua berak uste baino larriagoa dela jarriko zaio agerian.

## Aktoreak

* Jakob Cedergren: Asger Holm
* Jessica Dinnage: Iben (ahotsa)
* Omar Shargawi: Rashid (ahotsa)
* Johan Olsen: Michael (ahotsa)
* Katinka Evers-Jahnsen: Mathilde (ahotsa)
* Jacob Lohmann: Bo (ahotsa)

## Erreferentziak

* ↑ «Sundance Film Festival Unveils Full 2018 Features Lineup» Variety.
* ↑ «"The Guilty"» Lasarte-oria (Noiz kontsultatua: 2024-07-21).

## Kanpo estekak

* Datuak: Q30126665
# Dena (musika taldea)

Dena Ondarroan 2017. urtean sorturiko rock musika taldea da..

## Diskografia

* Ezer sentitzeko (2020, autoekoizpena)
* Zure mugadun hutsune (2022, Bonberenea Ekintzak)

## Erreferentziak

* ↑ «Ezer sentitzeko» www.badok.eus (Noiz kontsultatua: 2022-10-11).
* ↑ «Zure mugadun hutsune» www.badok.eus (Noiz kontsultatua: 2022-10-11).

## Kanpo estekak

* Datuak: Q114595775
# Den

Den edo Udimu, Egiptoko I. dinastiako bosgarren faraoia izan zen. Jürgen von Beckerathen arabera, K.a. 2914tik K.a. 2867 arte gobernatu zuen.
Manetonek Usafais deitu zuen, Sexto Julio Afrikano eta Eusebio Zesareakoaren arabera, eta 20 urteko erregealdia ematen diote, Kaplonyk, 45 urteko erregealdia izan zuela uste duen arren.
Goi eta Behe Egiptoko errege titulua erabili zuen lehen faraoia izan zen. Bere aurreko faraoiek bezala, gerra espedizio ugari egin zituen, bereziki Sinaiko tribu nomaden aurka. Palermoko Harriak, bere erregealdian, herrialdearen errolda orokor bat eta jai erlijioso ugari egon zirela dio. Bere hilobian objektu ugari aurkitu ziren, koroaketa errepikatzeko, Heb Seda, eta, beraz, errege boterea berritzeko, egiten diren erritu erlijiosoak eginez agertzen den taulatxo bat barne.
Dreyerrek, Umm el-Qaabeko T hilobian, Abidosen, Narmer, Aha, Dyer, Dyet, Den eta Meit-Neit izenak, ordena horretan idatzita zituen idazkun bat aurkitu zuen, faraoi hauen izenak eta oinordekotza ordena baieztatuz.
Ezagutzen den papiro txatalik antzinakoena, Hemakaren hilobian aurkitu zen, Den faraoiaren chatyarenean, Saqqarako nekropolian, bertan idatzitako balizko hieroglifoak mantendu ez diren arren.

## Bere garaiko testigutzak
### Eraikuntzak

Faraoi honi, Saqqarako hiru eraikin eta Abidosko bat ematen zaizkio.
* 3035 hilobia, aro aurredinastikoan dataturiko errege hilobirik handiena
* 3036 hilobia, beharbada erregina batena
* 3506 hilobia.
* T hilobia, lurperatua izan zen tokia, Umm el-Qaabeko nekropolian, Abidosen. Bere hilobiko lurzorua, granito gorriz zolatua dago, Egipton, harri gogor hau, eraikuntza material bezala erabiltzen den lehen aldia delarik.

### Idazkunak

* T hilobia Abidosen (erregearen hilobia)
* Saqqarako 3035 hilobiko zigilu inprimaketa eta idazkunak (Emery)
* 3036 hilobiko zigilu inprimaketak (beharbada, Anjka izeneko funtzionario batena) Saqqaran (Emery)
* Saqqarako 3038 hilobiko zigilu inprimaketak (Emery)
* Saqqarako 3504 hilobiko idazkunak (Emery)
* Saqqarako 3506 hilobiko zigilu inprimaketak (Emery)
* Saqqarako 3507 hilobiko zigilu inprimaketak eta idazkunak (Emery)
* Saqqarako X hilobiko zigilu inprimaketak (Emery)
* Saqqaran, poto batetako tintazko idazkuna eta hilerri batetako zigilu idazkunak (Macramallah)
* Abu Roashen, hilobietako zigilu idazkunak
* Helwaneko zigilu inprimaketak (Saad)
* Semty izena daraman zurezko taulatxo txatala, Abidos, UC36720 (Petrie Museoa)
* Dyerren izena daraman kobrezko zeioa, Abidoseko 461 hilobian, UC16172 (Petrie Museoa)
# Den brysomme mannen

Den brysomme mannen (euskaraz: «Gizon gogaikarria») 2006ko Jens Lien norvegiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Nola ez dakiela, berrogei urteko Andreas hiri arraro batera iritsi berri da. Lana badu, etxe bat eta emaztea ere bai, baina berehala ohartuko da zerbait ongi ez dabilela. Hiritik ihes egiten saiatzen da, baina irteerarik ez dagoela jabetuko da.

## Aktoreak

* Trond Fausa Aurvåg: Andreas
* Petronella Barker: Anne Britt
* Per Schaaning: Hugo
* Birgitte Larsen: Ingeborg
* Johannes Joner: Håvard
* Ellen Horn: Trulsen
* Eduardo Andres Riquelme Muñoz

## Erreferentziak

* ↑ www.sansebastianfestival.com

## Kanpo estekak

* Datuak: Q490588
# Den Gamle By (Århus)

Den Gamle By, danieraz herri zaharra esan nahi du, Århusen kokaturik dagoen herri tradizionala da, museo gisa funtzionatzen duena. 1914. urtean ireki zen eta urtero 3'5 milioi bisitari izaten ditu, Kopenhagetik kanpora dagoen museorik bisitatuena delarik.
Den Gamle By herria ikusita Eskandinaviako beste hainbat tokitan ere antzerako museoak eraiki dira, ezagunenak Bergen (Norvegian) eta Turku (Finlandian).

## Deskribapena

Danimarka guztiko 20 hirietako 75 etxe tradizional daude bertan ikusgai, tartean aduana, antzokia, postetxea eta eskola ere bai, balizko herrixka bat osatzen dutelarik. Etxeok 1550 eta 1800 eraikiak izan ziren eta XX mendean Århusera eraman eta berriztu egin ziren. Hona hemen etxe berezienen zerrenda:
* Kopenhageko txanpon lantegiko zuzendariaren jauregia (1683).
* Århusko alkatearen jauregia (1597).
* Århusko merkatarien etxea (1723).
* Aalborgeko merkatarien egoitza (XVI. mendeko bost eraikin).

## Historia

Århuseko alkatearen etxea erabiltzeari utzi zitzaion eta botatzea erabaki zuten. Peter Holm (1873–1950) irakasleak berriztu eta museo gisa erabil zitekeela proposatu zuen. Proposamena onartua izan zen eta etxea herritik kanpora mugitu zuten. 1923. urtean Aalborgeko jauregi bat bota behar zutela jakin zuen Peter Holemk eta hau ere Århusera ekartzea lortu zuen. Hurrengo urteetan botatzear zeuden etxeak bilatzen jarraitu zuen, museo berezi honen zuzendari izan zen 31 urteetan 50 etxe salbatu zituelarik.

## Erakusketak

Bost erakusketa iraunkor daude Den Gamle By herrian. Garrantzitsuenak Danimarkako Erlojuaren museoa (1500. urteko erlojuak dira zaharrenak) eta Jostailuen museoa (1800 eta 1960 urte arteko 6.000 jostailu) dira.

## Iruditegia

* Daniar etxe tradizionalak.
* Etxeak ibai ertzean.
* Iturri zaharra.
* Farmazia.

## Kanpo estekak

* (Ingelesez) Webgune ofiziala
* (Gaztelaniaz) Turismo Google, Den Gamle By-La vieja ciudad
* Datuak: Q1186756
* Multimedia: Den Gamle By / Q1186756
# Den of Thieves (filma)

Den of Thieves edo Criminal Squad, Christian Gudegast estatubatuarrak zuzendutako ekintza film bat da. Gerard Butler, Curtis "50 Cent" Jackson, Pablo Schreiber, O'Shea Jackson Jr., Evan Jones, Dawn Olivieri, Mo McRae eta Max Holloway aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Los Angeles, egunero, Kaliforniako Erreserba Federalaren bankuak 120 milioi dolar dirutan atera ohi ditu. Eskarmentudun lapur talde bati diru hori lapurtzea otu zaio, baina Nick O'Brien (Gerard Butler) buru duen hiriko sheriffaren polizia sailak ez die helburu hori lortzeko gauzak erraz jarriko.

## Aktoreak

* Gerard Butler: Nick «Big Nick» O'Brien
* Pablo Schreiber: Ray Merrimen
* O'Shea Jackson Jr.: Donnie Wilson
* Curtis «50 Cent» Jackson: Levi Enson
* Evan Jones: Bosco
* Cooper Andrews: Mack
* Brian Van Holt: Murphy «Murph» Collings
* Maurice Compte: Benny «Borracho» Megalob
* Kaiwi Lyman-Mersereau: Tony «Z» Zapata
* Dawn Olivieri: Debbie Flanagan
* Mo McRae: Gus Henderson
* Meadow Williams: Holly
* Sonia Balmores: Malia
* Oleg Taktarov: Alexi
* Jordan Bridges: «Lobbin» Bob Golightly
* Michael Bisping: Connor
* Max Holloway: Bas
* Jay Dobyns: Wolfgang
* Alix Lapri: Maloa
* Eric Braeden: Ziggy Zerhusen
* Nick Loeb: Rudd
* Jermaine Rivers: Jackson

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q28860130
# Den skaldede frisør

Den skaldede frisør (ingelesez: Love Is All You Need) 2012ko Susanne Bier daniar zinema zuzendarien film erromantikoa filma da.

## Sinopsia

Oharra: Atal honek istorio osoa edo amaiera argitzen du.
Philipen familia eta Idaren familia Sorrenton bilduko dira, Philipen semearen eta Idaren alabaren ezkontzan. Antolatzaileek ospakizuna oso ondo prestatu duten arren, gauzak okertzen hasiko dira.

## Aktoreak

* Pierce Brosnan: Philip
* Trine Dyrholm: Ida
* Kim Bodnia: Leif
* Paprika Steen: Benedikte
* Sebastian Jessen: Patrick
* Molly Blixt Egelind: Astrid
* Christiane Schaumburg-Müller: Tilde
* Micky Skeel Hansen: Kenneth
* Bodil Jørgensen: Lizzie
* Line Kruse: Bitten
* Ciro Petrone: Alessandro

## Erreferentziak

* ↑ EiTB. "Amor es todo lo que necesitas" filma izango da ikusgai gaur gauean ETB2k. .

## Kanpo estekak

* Datuak: Q196103
# Demócratas Independientes Vascos

Demócratas Independientes Vascos (DIV) Gipuzkoako alderdi politikoa izan zen.
1977ko Espainiar Hauteskunde Orokorretan Gipuzkoan aurkeztu zen, Zentro Demokratikoaren Batasuna ordezkatuz. Botoen %4,68a lortu zuen, zazpigarrena izanik. Ez zuen eserlekurik izan.
Gipuzkoan GU, EKD eta Demócratas Independientes Vascosek guztira botoen %18a lortu bazuten ere ez zuten eserlekurik izan.
1977tik aurrera, Gipuzkoan Zentro Demokratikoaren Batasuna (UCD) aurkeztu zen eta DIV ez zuen berriro parte hartu. Alderdikideak zein hautagaiak UCD alderdian sartuko ziren, tartean Jaime Mayor Oreja gaztea.

## Ikus, gainera

* Zentro Demokratikoaren Batasuna

## Kanpo estekak

* Datuak: Q4890888
# Den Helder

Den Helder (entzun) Herbehereetako Ipar Holanda probintziako herria da. 2010eko urtarrilaren 1eko erroldaren arabera, herriak 57.454 biztanle zituen.

## Klima

Datu klimatikoak (Den Helder, 1971-2000) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 13.3 | 14.9 | 20.5 | 27.9 | 28.6 | 31.7 | 31.7 | 33.8 | 28.5 | 24.2 | 17.6 | 13.8 | 33.8 |
| Batez besteko tenperatura maximoa (°C) | 5.2 | 5.2 | 7.9 | 10.7 | 14.9 | 17.4 | 19.7 | 20.2 | 17.6 | 13.7 | 9.3 | 6.6 | 12.4 |
| Batez besteko tenperatura (ºC) | 3.2 | 3.0 | 5.2 | 7.6 | 11.6 | 14.2 | 16.6 | 16.9 | 14.5 | 11.0 | 7.1 | 4.6 | 9.6 |
| Batez besteko tenperatura minimoa (°C) | 0.8 | 0.6 | 2.5 | 4.4 | 8.2 | 10.9 | 13.3 | 13.5 | 11.2 | 8.0 | 4.5 | 2.3 | 6.7 |
| Erregistraturiko tenperatura minimoa (°C) | -12.5 | -12.7 | -9.8 | -4.8 | 0.5 | 3.2 | 8.4 | 6.6 | 4.4 | -2.5 | -6.4 | -10.9 | -12.7 |
| Pilatutako prezipitazioa (mm) | 64 | 40 | 54 | 35 | 42 | 53 | 56 | 60 | 87 | 90 | 92 | 71 | 743 |
| Eguzki orduak | 71 | 96 | 143 | 201 | 220 | 245 | 231 | 218 | 155 | 131 | 72 | 63 | 1846 |
| Iturria: knmi.nl (Klimaatatlas van Nederland, normaalperiode 1971–2000, ISBN 90-389-1191-2 KNMI NLweer.com ||||||||||||||

## Ikus, gainera

* Ipar Holanda

## Erreferentziak

* ↑ http://www.knmi.nl
* ↑ http://www.nlweer.com

## Kanpo estekak

* (Nederlanderaz) Udalaren webgunea.
* Datuak: Q9911
* Multimedia: Den Helder / Q9911
# Daasanach hizkuntza

Ethiopiaren eta Kenyaren arteko Turkana aintziraren inguruko mintzaira Kuxitikoa da Daasanach hizkuntza.
Orotara, 34.564 mintzatzaile ziren 1998 urtean: 32.064 Etiopian (haietarik 31,368 hizkuntza-bakardun) eta 2.500 Kenian.

## Kanpo estekak

* Ethnologueko Daasanach sarrera
* Datuak: Q56637
# Da Nang aireportua

Da Nang Aireportua (Sân bay quốc tế Đà Nẵng), (NAGE: DAD, NAZE: VVDN), Vietnamko Da Nang probintziako Da Nang hirian dago.

## Ikus, gainera

* Vietnamgo aireportuen zerrenda

## Kanpo estekak

* Datuak: Q773330
* Multimedia: Da Nang International Airport / Q773330
# Da 5 Bloods

Da 5 Bloods 2020ko Spike Lee estatubatuar zinema zuzendariaren gerra film bat da. Delroy Lindo, Jonathan Majors, Clarke Peters, Johnny Trí Nguyễn, Norm Lewis, Isiah Whitlock Jr., Mélanie Thierry, Paul Walter Hauser, Jasper Pääkkönen, Jean Reno, Veronica Ngo eta Chadwick Boseman aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Lau soldadu afro-amerikar Vietnamera itzultzen dira haien taldeko buruzagiaren gorpuzkiak bilatzeko asmotan.

## Aktoreak

* Delroy Lindo: Paul
* Jonathan Majors: David
* Clarke Peters: Otis
* Norm Lewis: Eddie
* Isiah Whitlock Jr.: Melvin
* Chadwick Boseman: Norman Earl "Stormin' Norman" Holloway
* Johnny Trí Nguyễn: Vinh
* Mélanie Thierry: Hedy Bouvier
* Paul Walter Hauser: Simon
* Jasper Pääkkönen: Seppo Havelin
* Jean Reno: Desroche
* Veronica Ngo: Hanoi Hannah
* Lê Y Lan: Tiên
* Nguyễn Ngọc Lâm: Quân
* Sandy Hương Phạm: Michon

## Erreferentziak

* ↑ «Spike Leeren film berria estreinatuko du gaur Netflixek» Berria 2020-06-12 CC BY-SA 4.0 lizentziapean.

## Kanpo estekak

* IMDBko fitxa irakurgai (Ingelesez)
* Datuak: Q62277203
# Daasdorf am Berge

Daasdorf am Berge Alemaniako udalerria da. Turingia estatuan dago, [[Weimarer Land (barrutia)|Weimarer Land]] barrutian. 2014an 256 biztanle zituen 2,84 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q649607
* Multimedia: Daasdorf a. Berge / Q649607
# Daaden

Daaden Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 4.257 biztanle zituen 19,56 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569821
* Multimedia: Daaden / Q569821
# Dabancheng Barrutia

Dabancheng Barrutia (txinera sinplifikatuz: 达坂城区; pinyineraz: Dábǎnchéng Qū), Ürümqi osatzen duten barrutietako bat da. 2003ko erroldaren arabera 41.000 pertsona bizi ziren 5.187,0 kilometro koadroko azaleran.

## Ikus, gainera

* Ürümqiren banaketa administratiboa

## Kanpo estekak

* (Txineraz) Dabancheng barrutiko gobernuaren webgunea.
* Datuak: Q1027381
* Multimedia: Dabancheng District / Q1027381
# Da Lat

Da Lat (vietnameraz: Đà Lạt) Vietnameko Lam Dong probintziako hiriburua da. 2006an 206.998 biztanle zituen 398,54 kilometro koadrotan. Hanoitik 1300 bat kilometrotara dago eta Ho Chi Minhetik 310 kilometrotara iparraldean.

## Klima

Datu klimatikoak (Da Lat) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 22 | 23 | 24 | 26 | 26 | 25 | 25 | 25 | 24 | 24 | 23 | 23 | 24.2 |
| Batez besteko tenperatura minimoa (°C) | 13 | 14 | 15 | 17 | 17 | 17 | 17 | 16 | 16 | 16 | 15 | 14 | 15.6 |
| Pilatutako prezipitazioa (mm) | 36 | 24 | 42 | 87 | 183 | 191 | 208 | 243 | 241 | 248 | 181 | 91 | 1775 |
| Prezipitazio egunak (≥ 0.1 mm) | 7 | 5 | 6 | 9 | 17 | 19 | 21 | 23 | 23 | 20 | 14 | 10 | 174 |
| Eguzki orduak | 186 | 168 | 186 | 180 | 155 | 120 | 124 | 124 | 150 | 124 | 150 | 155 | 1822 |
| Iturria: World Climate Guide ||||||||||||||

## Erreferentziak

* ↑ World Climate Guide

## Kanpo estekak

* Datuak: Q25281
* Multimedia: Da Lat / Q25281